Edi Darnadi

Edi Darnadi (lahèr 5 Mei 1951) panèka purnawirawan perwira tèngghi Polri sè perna ajhabat dhâddhi Bâkkèl Inspèktur Pangawasân Omom Polri. Sabellunna, âbâ'na perna dhâddhi Kopala Kepolisiân Daèra Jhâbâ Bârâ’ pèriode Maret 2004 sampè’ Oktober 2006, aghântèyaghi Dadang Garnida.

 Kaoḍi'ân Pribadi 
Maskè abâ'na èlahèraghi è Jakarta, Edi lebbi bânnya’ ngalampa’aghi bâkto ghi’ kènè’na sampè’ SMA è Kabupatèn Karawang. Samarèna pènsiun, abâ'na bânnya’ ngalampa’aghi bâkto è kottha Bogor bhâreng sareng kalowargana.

Edi Darnadi akabin bân Annisa Evy Olivia. Pasangan ghânèka aktif è ḍâlem kegiadhân organisasi bân sosial.Nu Skin Indonesia, "NU Spirit Edisi Juli 2019", halaman 3, https://www.nuskin.com/content/dam/sea/id/Download/2019/2019_07_Nu_Spirit.pdf

 Karièr 
Edi Darnadi molaè lakona dhâddhi Kasat Sabhara Polrès Pekanbaru. Abâ'na perna dhâddhi Kapolrès Jakarta Ḍâjâ, Kapolwil Bogor, Kapolwil Bonè, Wakapolda Jhâbâ Tèmor, Kapolda Maluku, Bâkkèl Kopala Bareskrim, bân Kapolda Jhâbâ Bârâ’. Nyamana perna èsebbhut ḍâlem bursa callon Kopala Bareskrim, asareng Irjen. Pol. Susno Duadji.

Pènsiun ḍâri kepolisiân, Edi ajhabat dhâddhi komisaris independen è PT Summarecon Agung Tbk. È akhèr taon 2010, Edi motossaghi resmi noro’ Partai Amanat Nasional (PAN). Abâ'na dhâddhi Katowa Dèwan Pèmpènan Wilayah PAN kaangghuy Provinsi Jhâbâ Bârâ’ è ḍâlem acara Musyawarah Wilayah sè nomer 3 PAN Jhâbâ Bârâ’ è Bandung. Âbâ'na perna èyusullaghi dhâddhi callon Gubernur Jhâbâ Bârâ’ sareng PAN è Pilgub 2013.Republika.co.id, "Hatta Rajasa Minta Kader PAN Sukseskan Edi Darnadi Jadi Jabar 1", 4 Maret 2012, https://republika.co.id/berita/regional/jawa-barat/12/03/04/m0cjnz-hatta-rajasa-minta-kader-pan-sukseskan-edi-darnadi-jadi-jabar-1 Edi ngundurraghi dhibi’ ḍâri jabadhân katowa è akhèr taon 2016 polana bânnya' kalakowan.

È ḍâlem lakona dhâddhi Katowa Omom PODSI Jhâbâ Bârâ', Edi Darnadi ampon nunjuaghi komitmen sè kowat kaangghuy abina atlèt dayung è Jhâbâ Bârâ’. È bâbâna pèmpènanna, tim dayung Jhâbâ Bârâ’ bisa ollè prèstasi sè bhâghus, tamaso’ ollè 21 medali emmas è PON XXI è Acèh-Somattra Ḍâjâ, ngalèbâdhi targèt sè ètepteppaghi. Edi Darnadi jhughân dhâddhi sala sèttong pambina Universitas BUANA PERJUANGAN KARAWANG (UBP).

 Sombher